ກອງປະຊຸມສະຫຼຸບຖອດຖອນບົດຮຽນວຽກງານປ້ອງກັນຊາດປະຈໍາປີ 2017 ແລະ ວາງທິດທາງແຜນການປະຈຳປີ 2018 ຂອງກະຊວງປ້ອງກັນປະເທດໄດ້ໄຂຂຶ້ນໃນຕອນ ເຊົ້າວັນທີ 31 ມັງກອນນີ້, ຢູ່ທີ່ສະໂມສອນກົມໃຫຍ່ການເມືອງກອງທັບ ໂດຍການເປັນປະທານຂອງທ່ານ ພົນໂທ ຈັນສະໝອນ ຈັນຍາລາດ ກໍາມະການກົມການເມືອງສູນກາງ ພັກ, ລັດຖະມົນຕີກະຊວງປ້ອງກັນປະເທດ, ມີ ຄະນະພັກ-ຄະນະນໍາກະຊວງປ້ອງກັນປະເທດ, ບັນດາກົມໃຫຍ່, ຫ້ອງວ່າການກະຊວງ ແລະ ພະນັກງານຫຼັກແຫຼ່ງຕົວແທນຄະ ນະພັກ-ຄະນະບັນຊາຈາກອົງການ, ກົມກອງກໍາລັງຫຼວງ-ກໍາລັງທ້ອງຖິ່ນ ຕະ ຫຼອດຮອດ ຫົວໜ່ວຍທຸລະກິດໃນກອງທັບເຂົ້າຮ່ວມ.
ໃນກອງປະຊຸມໄດ້ພ້ອມກັນສັງເກດ-ຕີລາຄາການຈັດຕັ້ງປະຕິບັດ ວຽກງານປ້ອງກັນຊາດໃນປີຜ່ານມາໂດຍສະເພາະແມ່ນ ການຈັດຕັ້ງປະຕິບັດ 4 ໜ້າທີ່ ໃຫຍ່ 26 ແຜນງານທີ່ຄະນະພັກກະຊວງປ້ອງກັນ ປະເທດວາງ ອອກ ເພື່ອຄວາມເປັນເອກະ ພາບໃນການປັບປຸງກໍ່ສ້າງກອງ ທັບເຮົາໃຫ້ມີການຫັນປ່ຽນຢ່າງ ຕັ້ງໜ້າຕາມທິດຫັນເປັນແບບ ແຜນທັນສະໄໝ ເປັນຕົ້ນແມ່ນ ການຈັດຕັ້ງປະຕິບັດແນວທາງ ແຜນນະໂຍບາຍຂອງພັກ ແລະ ວຽກງານຈຸດສຸມຂອງກະຊວງ ປ້ອງກັນປະເທດໃນໄລຍະຜ່ານ ມາ ເຊິ່ງສັງຮວມແລ້ວເຫັນວ່າ ສາມາດຍາດໄດ້ຜົນສໍາເລັດທີ່ ເປັນພື້ນຖານຫຼາຍດ້ານ, ໃນນີ້ ອັນພົ້ນເດັ່ນ ແມ່ນການຮັບປະກັນ ຄວາມສະຫງົບປອດໄພໃຫ້ແກ່ ການຈັດຕັ້ງວັນສໍາຄັນຂອງຊາດ, ຂອງພັກ, ຂອງກອງທັບ ໄດ້ມີ ຜົນສໍາເລັດຢ່າງຈົບງາມ ເຮັດ ໃຫ້ບົດບາດອິດທິພົນຂອງຊາດ ລາວເຮົາພົ້ນເດັ່ນຂຶ້ນ ໃນເວທີສາ ກົນ ແລະ ພາກພື້ນ ໂດຍສະເພາະແມ່ນກອງທັບເຮົາໄດ້ເປັນກໍາລັງ ຫຼັກແຫຼ່ງໃນການປ້ອງກັນ ບັນດາວັນບຸນ ແລະ ກອງປະຊຸມສໍາຄັນ ດັ່ງກ່າວມີຄວາມສະຫງົບປອດ ໄພ 100% ສ້າງໄດ້ ຄວາມເຊື່ອ ໝັ້ນ,ຄວາມໄວ້ວາງໃຈຈາກ ການນໍາພັກ-ລັດ ກໍຄືປະຊາຊົນ ບັນດາເຜົ່າຕໍ່ກອງທັບເຮົາ, ພ້ອມ ນີ້ ກອງປະຊຸມໄດ້ຄົ້ນຄວ້າເປັນ ເອກະພາບທິດທາງແຜນການທີ່ ຈະສຸມໃສ່ຈັດຕັ້ງປະຕິບັດໃນປີ 2018, ບົນພື້ນຖານຍົກສູງໄດ້ ຈິດໃຈເປັນເຈົ້າຕົນເອງ, ເສີມ ຂະຫຍາຍປະຊາທິປະໄຕກວ້າງ ຂວາງ ແລະ ມີຄວາມຮັບຜິດຊອບ ໃນການເບິ່ງບັນຫາ, ຕີລາຄາ ສະພາບການໃຫ້ຖືກຕ້ອງ-ພາວະວິໄສ, ຕ້ອງເບິ່ງຄືນບັນດາ ໜ້າວຽກທີ່ເຮັດໄດ້ ແລະ ບັນ ຫາທີ່ຄົງຄ້າງ ເພື່ອຮັບປະກັນ ໃຫ້ແກ່ການກໍານົດທິດທາງວຽກ ງານຈຸດສຸມໃນຕໍ່ໜ້າ ໃຫ້ແທດ ເໝາະກັບສະພາບແວດລ້ອມຕົວ ຈິງຂອງກອງທັບເຮົາ, ບົນພື້ນ ຖານຊຸກຍູ້ຂະບວນການປະຕິບັດ ໜ້າທີ່ວຽກງານໃນດ້ານຕ່າງໆ ດ້ວຍຈິດໃຈບຸກທະລຸ ໃຫ້ມີການ ຫັນປ່ຽນທີ່ຕັ້ງໜ້າກວ່າເກົ່າ ແລະ ເກີດໝາກຜົນຕົວຈິງ.
ໂອກາດກ່າວໄຂກອງປະຊຸມ ປະທານກອງປະຊຸມໄດ້ຮຽກ ຮ້ອງໃຫ້ຜູ້ເຂົ້າຮ່ວມກອງປະຊຸມ ຄັ້ງນີ້ ເພີ່ມທະວີຄວາມຮັບຜິດ ຊອບການເມືອງຂອງຕົນເຂົ້າ ໃນການຄົ້ນຄວ້າ ແລະ ຈົ່ງພ້ອມ ກັນຍົກສູງຄວາມ ຮັບຜິດຊອບ, ສຸມສະຕິປັນຍາເຂົ້າໃນການຄົ້ນ ຄວ້າ ແລະ ປະກອບຄໍາຄິດຄໍາ ເຫັນໃສ່ເນື້ອໃນຕ່າງໆຂອງກອງ ປະຊຸມເທື່ອນີ້ໃຫ້ມີຜົນສໍາເລັດ ເປັນຢ່າງດີ. ກອງປະຊຸມດັ່ງກ່າວ ຈະໄດ້ດໍາເນີນໄປ ແລະ 2 ວັນຈຶ່ງ ຈະອັດລົງ.
ໂດຍ: ສົມພອນ ສີສຸມັງ